ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Καλημέρα, αγρότες προσομοίωσης.
Ο Πυροπεταλούδας ήρθε ορεξάτος σήμερα το πρωί
με ένα κομμάτι του Μπράιαν Ζαπ και των Μπιφέτς.
Μια γλυκιά μελωδία που ονομάζεται "Μωρό της Φωτιάς".
Κλείσ' το!
Όπως επιθυμείς, κύριε.
Είδα ένα τρελό όνειρο, τριαντάφυλλο.
Τριαντάφυλλο;
Τριαντάφυλλο!
Όχι! Κάποιος ξέρασε πάνω σου.
Γαμώτο. Κάποιος ξέρασε πάνω σου.
Θα σε κάνω καλά.
Έλα, ρε Σάρλοτ.
Σάρλοτ!
Το κεφάλι μου.
Καλημέρα, κύριε.
Πώς νιώθεις;
-Καφέ. -Θα σου ετοιμάσω καφέ, γλυκέ μου.
Ωραία.
ΠΩΣ ΖΩΝΤΑΝΕΥΕΙ ΕΝΑ ΛΟΥΛΟΥΔΙ
Για να δω. Όχι.
ΗΛΙΟΣ, ΧΩΜΑ, ΝΕΡΟ
ΜΟΥΣΙΚΗ, Η ΘΕΡΑΠΕΙΑ ΓΙΑ ΟΛΑ
Οι γιατροί μου είπαν ότι η μπάκα του βοσκού είναι ανίατη
και ότι μου απομέναν λίγες μέρες ζωής.
Με βοήθησε η νοσηλεύτρια Κουκλάρα.
Η μουσική θεράπευσε την μπάκα του βοσκού,
τον γάμο μου, το σκυλί μου, τον άδειο μου λογαριασμό,
ακόμα και τον μαραμένο κήπο μου.
Τώρα θα σας μάθω να χρησιμοποιείτε τη μουσική για να γίνετε αθάνατοι.
Είστε μόλις ένα κλικ μακριά
από το μαγικό μουσικό σεμινάριο "Η Μουσική Γαληνεύει το Τέρας".
Είναι τόσο προφανές.
Η μουσική. Φυσικά.
Ωραία, αυτό μπαίνει εκεί, εκείνο εκεί, αποδοχή εδώ, συνδέω εδώ.
Ωραία. Και πάμε.
Τριανταφυλλιά μου, θα σε γιατρέψω
Με τις μουσικές μου ικα...
Ικα...
Γάμα το. Υπολογιστή, παίξε μουσική.
Ωραία.
Ωραίο κομμάτι.
Κύριε, σχεδίασα ένα άβαταρ μουσικό ουράνιο τόξο.
Από εδώ ο Όμορφος Όμορφος.
Μου αρέσει ο Όμορφος Όμορφος.
-Ευχαριστώ. -Παρακαλώ, κύριε.
-Τι είναι αυτό; -Ωχ!
Δεν έπρεπε να το δεις.
Είναι Φυλακή των Ψυχών για απείθαρχα προσομοιωμένα όντα.
Τι σημαίνει αυτό;
Είναι ένας πύργος όπου προσομοιωμένα όντα βιώνουν τόσο έντονο υπαρξιακό φόβο
που ξερίζωσαν τις γλώσσες τους.
Τι; Ναι. Στείλε με εκεί. Ακούγεται τέλειο.
Δεν θα πονέσω; Έτσι;
Δεν πεθαίνεις σε φυλακή της ψυχής.
Μόνο ξαναγεννιέσαι.
Ωραία. Στείλε με.
Ενσωμάτωση στον Προσομοιωτή σε τρία...
δύο...
ένα...
ΕΣΩΤΕΡΙΣΤΙΚΗ ΠΑΓΙΔΑ ΓΙΝΕΤΑΙ ΦΟΡΤΩΣΗ...
402, 403...
Γεια.
Παίζω... Παίζω μουσική. Δεν παίζω.
Θέλω να πω, με λένε Κλάνσι.
Είμαι διαστημοκάστερ.
Αναρωτιόμουν αν θέλεις να σου πάρω συνέντευξη για το διαστημοκάστ μου.
Ανεβαίνει στο διάστημα.
Έκοψε τη γλώσσα του πριν από τρία χρόνια.
Μπορώ να σου μιλήσω εγώ. Είμαι το αδελφό πουλί του.
ΒΡΩΜΕΡΑ ΨΑΡΙΑ!
Εντάξει.
ΓΚΟΣΠΕΛ ΤΟΥ ΜΕΣΟΝΥΧΤΙΟΥ ΜΕ ΤΟΝ ΤΖΕΪΣΟΝ ΛΟΥΒ
Λέμε αδελφό πουλί, αλλά για να είμαστε ακριβείς,
είμαι κάτι σαν ψυχοπομπός
-ή νυχτοπάτης. -Τι;
Πω πω!
Ηρέμησε, Μπομπ. Όλα είναι εντάξει.
Ελάτε, παιδιά.
Περίμενε. Ξύπνα.
Μα τι γίνεται;
Αυτή είναι η υπαρξιακή παγίδα της φυλακής των ψυχών.
Χαμός.
-Απίστευτο! -Ήταν ένα μπάρντο.
Είσαι δεμένος με την κλωστή του φίλου μου.
Οπότε θα έρχεσαι μαζί μας όποτε πεθαίνει ο Μπομπ.
Τέλειο.
Με λένε Τζέισον.
Με λένε Κλάνσι
Χαίρομαι που σε γνωρίζω, Τζέισον!
Μάλιστα.
Αυτή η στιγμή δεν θα συνέβαινε αν δεν ήμασταν και οι δύο εδώ να τη συζητούμε
και αν όλοι όσοι την ακούν στα πολυσύμπαντα
δεν την άκουγαν, σωστά;
Χωρίς εσένα, τον θεατή,
-κι εσένα, Κλάνσι, τον οικοδεσπότη... -Ναι.
...και τους εκατομμύρια ανθρώπους που μπορεί να μας ακούν,
αυτή η στιγμή δεν θα υπήρχε.
Συνεπώς, δεν είναι μια λειτουργία,
δηλαδή, εγώ μιλάω τώρα,
αλλά δεν είναι μια λειτουργία του αληθινού Τζέισον.
-Ναι. -Παίζω έναν ρόλο.
Το νιώθω.
Νιώθω πολύ περίεργα.
-Έλεγες... -Για μια θεωρία, το Δίχτυ του Ίντρα.
Η γενική ιδέα είναι
ότι όλες οι συνειδήσεις στον κόσμο είναι συνδεδεμένες.
Φαντάσου ένα γιγάντιο πλέγμα, σαν ένα λαμπερό μπλε πλέγμα στο άπειρο.
Σαν καπιτονέ;
Όχι. Σαν δίχτυ.
Σύμφωνα με την ινδουιστική οπτική,
οι κόμβοι έχουν σημασία, σωστά;
Και τα σημεία στο δίχτυ όπου συνδέονται οι γραμμές
είναι συνειδήσεις.
-Είναι Άτμαν. -Ναι.
Το Άτμαν έχει επίγνωση. Είναι συνειδητότητα.
-Η κάθε μία συνειδητότητα είναι ο Θεός. -Ναι.
-Με τον τρόπο της, είναι ολότητα. -Η ψυχή μιας πεταλούδας.
Η ψυχή ενός... δεν ξέρω, ενός μονοκύτταρου οργανισμού.
Ένα βακτήριο στην ψυχή του Δαλάι Λάμα,
στην ψυχή κάποιου υπερεφυούς όντος με το οποίο δεν έχουμε έρθει σε επαφή.
-Όλων... Των ίδιων των θεών. -Ναι.
Σαν να ήταν όλες οι ψυχές φωτόνια που εκπέμπονται από τον ήλιο.
Ναι. Κοιτάζει ο Βούδας το Δίχτυ του Ίντρα και βλέπει ακριβώς την ίδια δομή,
αλλά λέει "Δεν είναι οι κόμβοι, μα οι συνδέσεις".
-Τέλειο. -Ναι.
Είναι η θεώρηση του Βούδα, κατάλαβες;
Θεωρούμε ότι υπάρχουμε και συνεπώς νιώθουμε πόνο.
Συγγνώμη, υπάρχουμε άρα πονάμε;
Θεωρούμε ότι υπάρχει κάτι αληθινό στην πραγματικότητα.
Έχεις την αυταπάτη ότι είσαι ανεξάρτητο ον
γιατί είναι ένα σημείο στο οποίο συγκλίνει ένα δίκτυο.
Δεν είναι μια μηδενιστική λογική. Δεν λέω ότι "Τίποτα δεν είναι αληθινό".
Αλλά ότι όλα είναι κενά από δική τους ποιότητα,
είναι μια μη ουσιοκρατική αντίληψη.
Δεν υπάρχει ένας αληθινός Κλάνσι.
-Δεν υπάρχει ένας αληθινός Τζέισον. -Σωστά.
Δεν υπάρχει ουσία σε τίποτα. Οι Θιβετιανοί το ονομάζουν φωτεινό νου.
Την κατανόηση της ουσιαστικής ανυπαρξίας των πάντων.
Για να το εφαρμόσω στη ζωή μου,
το βίωσα υπό την επήρεια του DMT.
Οπότε, στις 21 Δεκεμβρίου 2012,
πήρα μεγάλη ποσότητα DMT
σε σεξουαλικό όργιο με πολλά άτομα.
-Κατάλαβες; -Ποιος το κάνει με DMT; Εγώ όχι.
-Δεν ήξερα ότι γινόταν. -Είναι περίπλοκο.
Δεν έχεις συνείδηση του σώματός σου,
ουσιαστικά το σεξ σταματά όσο διαρκεί η επήρεια.
Κατάλαβα. Αλλά στο μεταξύ, κάνεις σεξ;
Ναι.
Υπό την επήρεια του DMT, μπόρεσα να αντιληφθώ το θεμελιώδες κενό των πάντων
και το περιέγραψα πρόσφατα ως "Ανυπαρξία, αλλά λαμπερή".
Είσαι τέλειο πουλί.
Το άλλο που συνειδητοποίησα είναι...
ότι οι Γάλλοι ονομάζουν τον οργασμό "μικρό θάνατο".
Ο θάνατος είναι ο μεγάλος οργασμός.
Η παραίτηση του εαυτού.
Και ο εαυτός, προφανώς, δεν υπάρχει,
αλλά ο εαυτός είναι βάρος και πηγή πόνου.
Νομίζω ότι όλα είναι ένα βάρος...
για εσένα, καταλαβαίνεις;
Είσαι ανάλαφρος.
Επειδή είσαι πουλί.
Θεέ μου! Μπορείς να μην κάνεις αστεία με πουλιά;
Κάτι σκεφτόμουν.
Η παραίτηση από την ιδέα ότι έχεις έναν ανεξάρτητο εαυτό
είναι ο απόλυτος οργασμός.
Είναι η αντίληψη της κενότητας και η θεμελιώδης καθαρότητα της ύπαρξης.
Ας φύγουμε από την τρελή ζωή μου κι ας γυρίσουμε 2.500 χρόνια πίσω.
Ο ινδουισμός κι ο βουδισμός... Ο βουδισμός είναι αίρεση του ινδουισμού.
Οι Νεπαλέζοι τους συγχωνεύουν
και δημιουργούν έναν ψυχεδελικό Μέγκαζορντ...
Έναν τι;
Πώς το λένε αυτό στο Power Rangers;
Εντάξει, κατάλαβα.
Χαίρομαι που ανέφερες το Power Rangers,
αλλά προσευχόμουν να εμπλουτίσεις το λεξιλόγιό μου
με έναν καινούργιο πνευματικό όρο, τον Μέγκαζορντ.
Το Power Rangers. Δεν είναι Σανσκριτικά.
Πριν από 2.500 χρόνια, λοιπόν...
εξαπλώθηκαν οι βουδιστικές τεχνικές
και πολλοί άνθρωποι άρχισαν να ξυπνούν από τον προσωπικό τους πόνο
στη βορειοανατολική Ινδία.
Στον βουδιστικό διαλογισμό, δεν προσπαθείς να φτάσεις κάπου.
Συνυπάρχεις με τον εαυτό σου.
Συνυπάρχεις με το συναίσθημα.
Το ίδιο συναίσθημα από το οποίο προσπαθείς να ξεφύγεις όλη τη μέρα.
Μούδιασα.
Τι λέγαμε; Ζαλίστηκα.
Ναι. Προσπαθώ να μη σκέφτομαι πώς έφτασα εδώ.
Είμαι καταδικασμένος να το κάνω για πάντα.
Δώσ' τα μου.
Στον βουδιστικό διαλογισμό συνυπάρχεις με το συναίσθημα
ώσπου να συνειδητοποιήσεις ότι το συναίσθημα μεταβάλλεται από μόνο του
κι ότι η θεμελιώδης φύση των πάντων είναι η αλλαγή
και η παροδικότητα
και η κενότητα.
Και όλη η ζωή σου, που πίστευες ότι ήταν αληθινή, ήταν ένα όνειρο
ώσπου ξυπνάς και λες "Ναι, έβλεπα όνειρο. Και τώρα ξύπνησα".
Είναι η πρώτη στροφή του τροχού Ντάρμα.
Είναι φοβερό.
Σκέφτομαι...
ότι είναι σαν μια εμπειρία εικονικής πραγματικότητας με πολύ μεγάλη διάρκεια,
που κράτησε τόσο πολύ που ο κόσμος ξέχασε ότι ήταν στην εικονική πραγματικότητα.
Και ξαφνικά ένας μεγάλος αριθμός χαρακτήρων
άρχισε να συνειδητοποιεί ότι "Μισό λεπτό.
Δεν είμαι σίγουρος ότι... Περίμενε λίγο.
Δεν είμαι ο Κράτος, ο Θεός του Πολέμου".
Είμαστε σαν αμνησιακά, πνευματικά αμφίβια
που εμφανίζονται εδώ.
Εμφανιζόμαστε και αποκτούμε μια ταυτότητα.
Σαν ένα προσάρτημα που προέξεχει από την ύλη,
όπως ο αναπνευστήρας που εξέχει στον αέρα
για να μπορέσεις να επιβιώσεις για λίγο κάτω από το νερό, κατάλαβες;
Και...
Κάπως έτσι έχουμε εισχωρήσει σ' αυτόν τον κόσμο και ζούμε αυτήν την εμπειρία,
αλλά σκεφτόμαστε ότι είμαστε ο αναπνευστήρας.
Είναι μέρος της εμπειρίας.
Θεωρείς ότι είσαι αναπνευστήρας.
Αν έπαιρνες ένα μεγάλο λουκάνικο
και το έψηνες και μετά το τρυπούσες κατά μήκος
και το έκανες αναπνευστήρα, θα μπορούσες θεωρητικά να κολυμπήσεις
ρουφώντας αέρα μέσα από το αλμυρό κρέας.
Κλάνσι...
Ό,τι κι αν είναι αυτή η εμπειρία, τη θεωρούμε αληθινή,
θεωρούμε ότι είμαστε αληθινοί μα ουσιαστικά έχουμε χάσει την ταυτότητά μας.
Αυτή είναι η βουδιστική οπτική.
Από αυτήν την οπτική, ας εξετάσουμε την πνευματική πρακτική.
Όποια πνευματική πρακτική προσπαθεί να φτάσει σε κάτι...
"Θα γίνω πιο πνευματικός".
"Θα γίνω πιο στοργικός".
Και "Θα φέρω αλλαγή".
"Παίρνω πόντους. Αλλάζω".
Η βουδιστική οπτική λέει
"Φίλε, κάνεις grinding στο World Of Warcraft."
Είναι τρελό.
Γιατί...
Φοβερή αναλογία.
Άσε τον υπολογιστή στην άκρη.
Ξύπνα.
Ένα παιχνίδι είναι.
"Κάνεις grinding στο World Of Warcraft."
Δοκιμάζεις πνευματικές πρακτικές
ή προσπαθείς να ανεβάσεις το επίπεδο ενός χαρακτήρα που δεν υπάρχει καν!
Ξέχασες ότι παίζεις παιχνίδι.
Φίλε, έχεις πάθει αφυδάτωση. Πιες λίγο νερό.
Παίζεις το παλιοπαίχνιδο 20 ώρες σερί,
ξέχασες ότι είναι μόνο ένα παιχνίδι.
Προσπαθούμε να μπούμε πιο βαθιά στην προσομοίωση.
Σαν να θέλουμε να επαναλάβουμε ό,τι έχει συμβεί.
Δεν αρκεί που ήμασταν στο σώμα μας
και ταυτιστήκαμε με αυτόν τον χαρακτήρα.
Ενώ βουδισμός σημαίνει να απομακρυνθείς.
Σαν να έχουμε μπει σ' ένα παιχνίδι με γυαλιά εικονικής πραγματικότητας
και τώρα θέλουμε να βάλουμε κι άλλα γυαλιά.
Και όχι απλώς τα βάζουμε, αλλά θέλουμε να μπούμε και σε άλλη...
επαυξημένη πραγματικότητα και μετά σε άλλη.
Μοιάζει με μια ατέρμονη...
"Εισχώρηση" είναι η σωστή... Μια ατέρμονη διείσδυση στην ύλη και στον χρόνο.
Σ' αυτήν την ατέρμονη διείσδυση στην ύλη και στον χρόνο...
αποφεύγουμε με κάθε τρόπο να βγάλουμε τα γυαλιά εικονικής πραγματικότητας.
Γιατί το αποφεύγουμε με κάθε τρόπο;
Διότι δεν θέλουμε να βιώσουμε αυτό το συναίσθημα.
-Ποιο συναίσθημα; -"Το συναίσθημα".
Είμαι όπως είμαι, σωστά;
Το συναίσθημα από ό,τι κάνεις,
η προσκόλληση στην ψευδαίσθηση,
είναι για να μην αισθάνεσαι την εγγενή οδύνη.
-Ναι. -Γιατί είναι βάσανο το σώμα.
Πονάει.
Γαμώτο.
Θα συνεχίσει να πεθαίνει;
Ναι. Μέχρι να το καταλάβει.
Γιατί είναι βάσανο το σώμα.
Πονάει.
Το γεγονός ότι όλα είναι προσωρινά προκαλεί οδύνη.
-Ναι. -Έτσι;
Τα γηρατειά, οι ασθένειες. Και ο θάνατος.
Ναι.
Μπομπ, είσαι καλά, φίλε;
Ζούμε σε ένα σύμπαν στο οποίο υπάρχει ο χρόνος
και ως εκ τούτου όλα θα διαλυθούν και θα χαθούν,
και η οδύνη που προκαλεί αυτό είναι αβάσταχτη.
Όταν ο δάσκαλός μου άρχισε να με διδάσκει,
μου είπε "Θέλω να καταλάβεις κάτι".
Και ο Τσόγκιαμ Τρούνγκπα, ο δάσκαλός μου, μου είπε...
Και το εννοούσε.
Θυμάμαι ότι με κοίταξε βαθιά στα μάτια.
Το εννοούσε.
"Είναι μάταιο.
-Είναι μάταιο". -Ναι.
Τη στιγμή που αποδέχεσαι τα πράγματα όπως είναι...
δεν χρειάζεται να ελπίζεις πια.
Διότι συνειδητοποιείς ότι εκεί που βρίσκεσαι είναι κάπως καλά.
Είμαι σε μια φάση της ζωής μου τώρα που αυτό με ανακουφίζει.
Έχω περάσει από το στάδιο που ένιωθα σαν να έπαιζα σε παιδικό στο οποίο
η ελπίδα είναι ένα σκιουράκι που τραγουδά...
Η ελπίδα θα σε γεμίσει ζωή και μετά...
-Όχι. Η ελπίδα σε βασανίζει. -Ναι.
-Δεν θα το καταλάβει ποτέ. -Χρειάζεται...
Χρειάζεται μουσική!
Συμφωνώ.
Παίξε τα κουτάλια.
Μπομπ, κρατήσου. Θα σου παίξουμε μουσική, Μπομπ!
Μουσική!
Γαμώτο. Σκατά.
-Νομίζω... -Μπομπ!
Ναι. Αυτό είναι!
Παίξε τα κουτάλια!
Βγάλε τα κουτάλια.
Εντάξει.
Ναι, μωρό μου!
Είσαι ο βασιλιάς των κουταλιών!
Σκαρφάλωσε, Μπομπ! Πάμε! Ναι! Αυτό είναι!
Ξέχνα το. Άκου τα κουτάλια!
Έχω ξεχάσει την τελευταία φορά που ένιωσα τόσο ενθουσιασμό
στον πραγματικό κόσμο.
Πρέπει να 'χουν περάσει 30 χρόνια.
Ναι! Μπορείς να το κάνεις κι εσύ.
Σταμάτα να ελπίζεις!
Γαμώτο.
Η απελπισία ακούγεται πολύ μίζερη
αν δεν έχεις συνειδητοποιήσει ότι το να χρησιμοποιείς την ελπίδα τόσο πολύ
είναι αρνητικό.
"Ελπίζω αύριο..." Σφαλιάρα!
"Ελπίζω να γυρίσει πίσω!" Σφαλιάρα!
"Ελπίζω να ξεχάσω..." Σφαλιάρα!
Αυτομαστιγώνεσαι με την ελπίδα.
Δεν επιτρέπεις στον εαυτό σου να νιώσει ποτέ απελπισία.
Σταμάτα να ελπίζεις.
Σταμάτα.
ΕΣΩΤΕΡΙΣΤΙΚΗ ΠΑΓΙΔΑ
ΤΟ ΦΕΓΓΑΡΙ ΔΕΝ ΒΡΕΘΗΚΕ
ΚΡΑΤΟΥΜΕΝΟΣ ΦΕΓΓΑΡΙ Ρ3Τ8
Επιτέλους μπορώ να τραγουδήσω.
Πίνω αίμα απ' τα πόδια του δεσμοφύλακα
Που μόλις έκοψα
Αυτό σήμαινε ελευθερία για μένα
Να βλέπω τον συγκρατούμενό μου να κλαίει
Καθώς έλουζα με ζεστά ούρα Τα ξεριζωμένα μάτια του
Αυτό σήμαινε ελευθερία για μένα
Μα τώρα βλέπω καθαρά
Ότι η φυλακή ήταν μέσα μου
Κι ότι έλουζα με ούρα
Τα δικά μου ξεριζωμένα μάτια
Ελευθερία είναι αυτό που συμβαίνει Όταν τελικά βγάζεις
Τη μάσκα του κρατούμενου
Απίστευτο!
Καλημέρα, κύριε.
Κύριε.
Τέλειο τραγούδι.
Πολύ καλό τραγούδι.
Κύριε...
Πάω να δω την τριανταφυλλιά.
Φύγετε από δω!
Μπορεί να είναι αίρεση.
Υποτιτλισμός: Δήμητρα Θεοφάνη